Vliegtuigongeluk eis 2 mans | Netwerk24
Deur Alet Joubert en Ané van Zyl 17 Augustus 2019 18:39
Twee mans is in 'n vliegtuigongeluk naby die Hartebeespoortdam dood. Foto: Verskaf
Die lyke van twee mans, wat sedert Vrydag vermis is, is in die wrakstukke van 'n ligte vliegtuig gekry.
Die vliegtuig het naby die Hartbeespoortdam neergestort. Ross Campbell, woordvoerder van ER24, sê hulle het lede van die soek-en-reddingspan en die polisie bygestaan toe hulle Saterdag omstreeks 12:30 op die toneel aankom.
Kapt. Kay Makhubela, polisiewoordvoerder in Gauteng, sê die mans is Vrydag as vermis aangemeld. Hy het verdere navrae na die Burgerlike Lugvaartowerheid verwys.
Die inligting sal bygewerk word sodra dit ontvang is.
Meer oor: Vliegtuigongeluk
10 dood toe vliegtuig in loods vasvlieg
Vlieënier ongedeerd, maar 'hartseer' oor 1946-vliegtuig JY LEES NOU KYK: Francois van Coke se cool tatoe van sy dogter
Foto's: Instagram/@francoisvancoke en Verskaf. .
Die rocker-pa is versot op sy dogter, Alex (2), soveel so dat daar 'n tatoe van haar gesig op sy linker arm pryk.
Francois (38), wat deesdae ook op die kassie te sien is as 'n beoordelaar op die sangkompetisiereeks The Voice South Africa, het met sy dogter, Alex, se geboorte haar naam op sy bors laat tatoeër. Nou is haar gesig ook deel van haar pa se lyfkuns.
Die jongste tatoe is byna twee weke gelede aangebring en dit het heelwat al genees, vertel hy. "’n Goeie vriend van Johannesburg was in Kaapstad en ek het die mees onlangse foto van Alex geneem wat ek gedink het oulik is, en dit laat doen,” vertel hy.
Die sanger het omtrent reaksie uitgelok toe hy die eindresultaat van sy "vars ink" in die sosiale media gedeel het. By die kiekie het hy geskryf: "My babe is op my vir altyd!" Die foto het sowat 3 700 likes op Instagram ontvang.
My babe is op my vir altyd! #alexlila Thanks Theunis @awhe_tattoo_lifestyle_studio vir die kuns @sa_tattooconvention ????????????
A post shared by Francois van Coke (@francoisvancoke) on Apr 1, 2019 at 1:52am PDT
Nog bekendes wat met tatoes of huldeblyke aan hul kleingoed spog, sluit in die sangeres en ma van drie Karlien Van Jaarsveld (33) en die model Candice Boucher. Karlien het verlede jaar 'n tatoe van 'n blom vir haar jongste kind, Die 18 maande oue Elah, gekry.
Die tatoeëermerk met Elah se naam. Foto: Instagram
Aan haar linkerpols is haar dogtertjie Evah se naam getatoeëer, saam met die datum, 15 Januarie 2015, die dag waarop sy haar weens ’n miskraam verloor het.
Tired.... this weekend... joh! Dankie KAAPSTAD. Dit was lekke ????
Candice (34), wat 'n jaar oue seuntjie, Wolfe, by haar lewensmaat, die Pasella-aanbieder Paul Rothmann (41) het, spog ook met 'n tatoe van 'n wolf op haar linkerarm.
Been meaning to get this done for a while now. Finally got the chance to meet up with my school buddy @_dreagu who does amazing work. Dankie Dennis! Love my ??♥?
A post shared by Candice Boucher (@candiceboucher) on May 21, 2018 at 11:22am PDT
"Ek dink dis belangrik om tatoes te kry van goed wat belangrik is aan jou,” vertel Francois. “My dogtertjie gaan vir die res van haar en my lewe deel wees van my. Nou kan ek haar oral saam met my neem,” vertel hy.
Die Kaapse sanger meen Alex, wat in Maart met haar pa op Huisgenoot se voorblad gepryk het, is heelwat van ‘n ekstrovert, 'n bietjie meer as wat hy is, skerts hy. “Alex is die snaakste. Ek noem haar eintlik die ‘kleuter komediant’,” vertel Francois oor sy kleinding.
My other valentine ?? #alexlila
A post shared by Francois van Coke (@francoisvancoke) on Feb 14, 2019 at 6:25am PST
Pa en dogter het 'n hegte band en is eintlik lekker "tjommies", vertel Francois. Hy neem die kleinding vir swemlesse en hulle spandeer baie tyd saam, vertel hy. Francois het 'n bedrywige skedule en sy werk as afrigter op The Voice SA is vir hom "cool" verby.
@matthewreidofficial So goed om jou op #teamvancoke te hê my vriend #teamvancoke @voicesa #thevoicesa
A post shared by Francois van Coke (@francoisvancoke) on Feb 24, 2019 at 8:49am PST
“Ek geniet dit baie. Die beste deel daarvan is om met verskillende Suid-Afrikaanse musikante wat nie aldag oor my pad sal kom nie, te werk.”
Vir Paasnaweek - sy eerste naweek af in 'n ruk - gaan hy wel tyd met sy vrou, Lauren (35), en klein Alex spandeer.
Kan nie wag om jul almal in Pretoria te sien nie! #alexlila kom nie saam nie ?? We are officially opening the @fokofbar doors to the public on Saturday 2 Feb at 12pm. • all @fokofpolisiekar band members will be there. Partying and DJ’ing • @fokoflager is only R32 a draught! Location: 297 Lynnwood Road, Menlopark (PTA)
A post shared by Francois van Coke (@francoisvancoke) on Jan 24, 2019 at 9:20pm PST
"Ons gaan bietjie uit die suburbs kom en Hermanus toe gaan vir die naweek," sê hy opgewonde.
Meer oor: francois van coke| karlien van jaarsveld| tatoe| bekendes| familie| kinders| liefde